Egur-orin hori

Egur-orin horia (Bisporella citrina edo Calycella citrina) Helotiaceae familiako onddo espezie bat da. Ez du behar adina haragi jateko.

Bisporella generoko onddoak, asko eta zehazteko zailak dira, hankadun espezie txikiak dira eta kopa itxura daukate, eta hauen errezeptakulu ilegabeak, azkenean lauak edo sabeldunak geratzen dira. Zuriak, kremak, horiak, arreak, gorrixkak eta berdexkak izan daitezke.

Deskribapena 
Fruktifikazioak: 2 eta 4 mm arteko diametrokoak, erregularrak, hasieran kopa sesil eta zapal itxuran, zahartzean disko forma hartzen dute, ia zulorik gabea eta himenioak goiko aldea estaltzen du. Hori-gorringo distiratsu kolorekoa, kanpoaldea leunagoa eta zurbilagoa du.

Hanka: Mehea, sarritan laburra, horixka.

Etimologia: Citrina epitetoa latinetik dator, bere kolore horiagatik.

Jangarritasuna 
Sukaldaritzarako baliorik gabea.

Nahasketa arriskua 
Phaeohelotium espezie horiekin eta baita Hymenoscyphus calyculus delakoarekin ere.

Sasoia eta lekua 
Udazkenean, taldeka, askotan oso ale ugarikoak izaten dira eroritako adar hiletan, eta batzuetan, erabat hilda ez dagoen egurrean ( Fagus - pagoa, Quercus - haritza, Alnus - Altza, Corylus - hurritza).

Banaketa eremua 
Afrikako iparraldea, Asia, Europa, Ipar Amerika, Erdialdeko Amerika, Hego Amerika.

Erreferentzia

Kanpo estekak 

Helotiales
Onddo ez jangarriak